क्रिकेट अम्पार्यस एसोसिएसनमा सत्यजित
क्रिकेट अम्पायर्स तथा स्कोरर्स एसोसिएसन अफ नेपालको अध्यक्षमा म्याच रेफ्री सत्यजित सरकार निर्वाचित भएका छन् । शनिबार बुटवलमा सम्पन्न एसोसिएसनको पहिलो अधिवेशनबाट आगामी चारवर्षे कार्यकालका लागि उनी अध्यक्षमा निर्वाचित भएका हुन् । उनले प्रतिद्वन्द्वी मोहम्मद सफिक (समिर खान) लाई २२ मतले पराजित गरे ।
तिलोत्तमा — क्रिकेट अम्पायर्स तथा स्कोरर्स एसोसिएसन अफ नेपालको अध्यक्षमा म्याच रेफ्री सत्यजित सरकार निर्वाचित भएका छन् । शनिबार बुटवलमा सम्पन्न एसोसिएसनको पहिलो अधिवेशनबाट आगामी चारवर्षे कार्यकालका लागि उनी अध्यक्षमा निर्वाचित भएका हुन् । उनले प्रतिद्वन्द्वी मोहम्मद सफिक (समिर खान) लाई २२ मतले पराजित गरे ।सत्यजितले ४४ मत पाए भने उनका प्रतिस्पर्धी खानले २२ मत मात्रै प्राप्त गरे । अध्यक्षका प्रतिस्पर्धी दुवैजना रूपन्देहीका हुन् ।त्यस्तै, उपाध्यक्षमा ४३ मतसहित लक्ष्मणनाथ योगी निर्वाचित भएका छन् । उनका प्रतिद्वन्द्वी वासुदेवलाल कर्णले २३ मत प्राप्त गरे । सचिवमा ३४ मत प्राप्त गरी मनोहर अधिकारी निर्वाचित भए । उनका प्रतिस्पर्धी मेहबुब रेजा राइनले ३२ मत प्राप्त गरे । कोषाध्यक्षमा हिमालराज गिरी सर्वसम्मत भए । तीन पदमा निर्वाचन भए पनि अन्य पदमा भने सर्वसम्मत भएको थियो । निर्वाचन समितिका अनुसार एसोसिएसनको सदस्यमा मांगीलाल शर्मा, निरजकुमार सिंह, सुरजरत्न शाक्य, सञ्जयकान्त सिग्देल, मञ्जुल भट्टराई, महेश बोहरा चयन भएका छन् । यस्तै, महिला सदस्यमा सुनिता नेपाली चयन भएकी छन् ।देशभरका अम्पायर र स्कोररलाई गोलबन्द गर्ने उद्देश्यसहित यसअघि तदर्थ समिति गठन गरिएको थियो । यसलाई आधिकारिता दिँदै पहिलोपल्ट एसोसिएसनले अधिवेशन गरेको हो । संस्थामा मुलुकभरका ७० जना अम्पायर्स तथा स्कोरर आबद्ध छन् । निर्वाचनमा कुल मतमध्ये ६६ मत खसेको निर्वाचन अधिकृत कूलमणि ज्ञवालीले जानकारी दिए ।